Фаренхајт 9/11 () је амерички документарни филм из 2004. године режисера Мајкла Мура који критикује администрацију тадашњег председника САД Џорџа В. Буша и „рат против тероризма“ који је покренут након терористичких напада на САД 2001. У филму се критикује и истрага која је вођена након напада, и тврди се да је занемарена чињеница да је 15 од 19 нападача било из Саудијске Арабије. Критикује се и улога медија пред инвазију на Ирак 2003, као и доношење закона којима су „прекршена основна људска права“ као што је Амерички патриотски закон.